شه‌فه‌ق نيوز/ وه‌زاره‌ت ته‌ندروستى له‌ هه‌رێم كوردستان، تويشبوينيگ تر تازه‌ وه‌ ڤايرۆس كۆرۆنا له‌ هه‌ولێر تۆمار كرد.
له‌ى باوه‌ته‌و، وه‌زاره‌ت ته‌ندروستى له‌ به‌ياننامه‌يگ ك شه‌فه‌ق نيوز ئاگادارى بوێ وت: ئه‌و تويشبوينه‌ ئه‌را پياويگ 32 ساڵان تۆمار كرياگه‌ له‌ نيشته‌جى شار سيبيران.
ئى تويشبوين تازه‌ دوياى رووژيگ هات له‌ تۆمارنه‌كردن هويچ حاڵه‌تيگ تازه‌ وه‌ ڤايرۆس كۆرۆنا له‌ ماوه‌ى 24 سه‌عات گوزه‌يشت له‌ هه‌رێم كوردستان.
جى باسه‌، وه‌يه‌يش شماره‌ى تويشبوين وه‌ ڤايرۆسه‌گه‌ له‌ سه‌رانسه‌ر هه‌رێم كوردستان ره‌سيه‌ 388 كه‌س، له‌ناونيان 5 حاڵه‌ت مردن و 343 حاڵه‌ت خاسه‌وبوين.
